b'\n_START_ARTICLE_\nD\xc3\xb8dsflekk\n_START_SECTION_\nPatogenese\n_START_PARAGRAPH_\nD\xc3\xb8dsflekker skyldes at blodet siver ut i kapillarer og vener i huden som ligger lavt i kroppen. Dette danner en bl\xc3\xb8dning under huden.\n_START_SECTION_\nLokalisasjon og fiksering\n_START_PARAGRAPH_\nD\xc3\xb8dsflekkene oppst\xc3\xa5r p\xc3\xa5 de lavestliggende omr\xc3\xa5dene p\xc3\xa5 kroppen pga. tyngdekraftens virkning p\xc3\xa5 blodet i kroppen. Dvs. at om personen d\xc3\xb8r liggende p\xc3\xa5 ryggen, s\xc3\xa5 vil d\xc3\xb8dsflekkene samles p\xc3\xa5 kroppens bakside. Det m\xc3\xa5 imidlertid bemerkes at d\xc3\xb8dsflekkene ikke vil oppst\xc3\xa5 p\xc3\xa5 omr\xc3\xa5der som er avklemt (f.eks. delene av ryggen som klemmer mot madrassen, eller hvor klesplagg klemmer mot huden)._NEWLINE_D\xc3\xb8dsflekkene er bevegelige innen det f\xc3\xb8rste d\xc3\xb8gnet. Dvs. at om likets stilling endres, s\xc3\xa5 vil ogs\xc3\xa5 d\xc3\xb8dsflekkene flytte seg. De blir imidlertid gradvis mer og mer fiksert i l\xc3\xb8pet av det f\xc3\xb8rste d\xc3\xb8gnet, og etter et d\xc3\xb8gn vil de ikke flytte p\xc3\xa5 seg. Dette er nyttig for \xc3\xa5 kunne si noe om et lik har blitt flyttet etter at d\xc3\xb8den inntraff og hvordan det l\xc3\xa5 den f\xc3\xb8rste tiden etter at d\xc3\xb8den inntraff.'